Sinistä pintaa: huhtikuuta 2013
Aina välillä jämähdän käyttämään samoja meikkejä, viime aikoina olen keskittynyt kuluttamaan Estée Lauderin matkapaletin (Ingenious Color Palette with Detachable Compacts) erittäin heikkopigmenttistä vaaleanpunaista luomiväriä (Signature Silky Eyeshadow 06 Rosenberry) yhdessä voidemaisen vaaleanpunaisen luomivärin kanssa. Samalla myös poskipunan (Signature Silky Powder Blush 12 Rosette Poids) ja beigen luomivärin (Pure Color EyeShadow 60 Tea Bisquit) pannut ovat alkaneet paistaa! Onpas kyllä mukava huomata, että näitä värimeikkejäkin kuluu :).
Ripsiväri ja puuteri ovat loppuneet jo ajat sitten.
Nuo huulipunatkin olen löytänyt viime aikoina uudelleen ja voisin yrittää ottaa niidenkin kuluttamisen asiakseni.
Olen himoinnut Z-palettea, mutta hinta kirvelee, varsinkin kun ilmankin olen tähän asti pärjännyt. Kuitenkin sitten, kun tällaisista isommista paleteista on enää yksi tai kaksi nappia jäljellä, voisi olla perusteltua siirrellä niitä tuollaiseen yhteen palettiin.
Lähettänyt hellin klo 20.00 Ei kommentteja:
Tunnisteet: Estée Lauder, paistavat pannut
Ostin maaliskuun alussa ensimmäisen Max Factor -ripsarini Tallinnan Kaubamajasta, tämä False Lash Effect -uutuus Clump Defy kiinnosti muutenkin, mutta tämä Designin'Eyes-blogin postaus oli sitten viimeinen niitti :D. Clump Defy on sekä harjansa, että muiden ominaisuuksien takia "kuin minulle tehty".
Suomessa Clump Defyn hinta liikuskelee noin parissakympissä, Kaubamajassa maksoin 16,90 €. Saatavilla on musta ja mustanruskea versio. Omani on musta.
Olen muuten vältellyt näitä Max Factorin ja Maybellinen ripsareita niinkin pinnallisesta syystä, että mielestäni nuo läskihylsyt ovat sangen rumia ja ikävän tilaavieviä..
Harja on siis kumia, ja joustaa hieman. Harjaosan pituus on reilut 2,5 senttiä, eli ihan hyvin sopii ainakin omien silmieni meikkaamiseen. Harjakset ovat joka puolelta suunnilleen samanlaisia ja yhtä pitkiä juurta ja kärkeä lukuunottamatta. Kärki on tuollainen tylppä, terävällä olisi ehkä helpompi meikata sisä- ja ulkonurkat, mutta ihan hyvin olen pärjäillyt tälläkin. Teen yleensä niin, että laitan ripsiväriä ensin ripsien juureen tuolla suoralla puolella ja käännän harjan sitten 90 astetta ja sudin vielä pari kertaa. Lopuksi käyn läpi ripsien päät.
Tässä räpsyttimeni ilman ripsiväriä. Olen ripsiini ihan tyytyväinen, ovat tuuheudeltaan ihan ok, pituus on mielestäni ihan normaali (heheh, pidemmät eivät oikeastaan edes mahtuisi silmälasien taakse) ja kaarevuuttakin on sen verran, etten yleensä käytä taivuttimia.
Näistä kuvista näkee hyvin, että Clump Defy taivuttaa ripsiä jonkin verran. Laitoin ripsiväriä tähän kuvaan sen verran, mitä normaalistikin teen, eli tuon lopputuloksen saavuttamiseksi pitää käydä ripset muutamaan kertaan läpi edellä kuvailemallani tavalla. Alaripsiin en yleensä laita väriä.
Näissä demonstroin, miltä näyttää, jos innostuu sutimaan Clump Defy'tä vähän enemmän. Itse en yleensä laita noin paljon ripsiväriä mitä oikeassa silmässä on, vaikka aivan hyvin voisin niin tehdä, varsinkin kun minulla on miinuslasit.
Clump Defy vastasi oikein hyvin odotuksia, jälki on siistiä ja erottelevaa, plussana vielä tuo pieni taivuttavuus! Volyymiakin saisi ainakin omaan makuuni ihan kivasti kun kerrostaa tarpeeksi. Tällöin kyllä ripset klimppaantuvat jonkin verran yhteen..
Ainakin omilla ripsilläni tämä pysyy hyvin, mutta on helppo poistaa ihan meikinpoistovaahdollakin. Muutaman kerran, kun olen käyttänyt tätä alaripsillä, olen havainnut pientä varisemista päivän mittaan. (Minulla on siis melko rasvoittuva iho, joka voi vaikuttaa asiaan.)
Ikävä kyllä haju on muuttunut aika pahaksi vajaassa kuukaudessa, minkä lie maanantaikappaleen satuinkaan saamaan :(. Ripsarissa oli kyllä ostettaessa sinetti.
Löysin tästä Designin'Eyesin lisäksi arviot Kosmetiikkatesti ja Miss Aria -blogeista.
Lähettänyt hellin klo 21.09 Ei kommentteja:
Fyrinnae Moon Child ja When I Grow Up
Tässäpä meikki, johon olin hyvin tyytyväinen ja jota ihastelin pitkin päivää :D. Vaikka laitoin hentoa, hohtelevaa liilaa noin hennosti ulkonurkkaan, sai sävy silmäni näyttämään huikean sinivihreiltä. Tämä on muuten oiva ja itselleni tyypillinen tapa käyttää värikkäämpiä luomivärejä, laittaa niitä vain sipaus ulkonurkkaan pehmeän häivytyssiveltimen avulla.
Liikkuvalla luomella siis Fyrinnae Moon Child, liila on When I Grow Up. Silmien sisänurkassa Wet 'n Wildin Vanity-paletin hohtavaa vaaleaa, kulmaluulla ja häivyttelyssä apuna mattavaaleaa. Sininen rajaus MSCHIC by Seppälä Silmien rajauskynä sävyssä 04 Orchid. Ripsiväri taisi olla musta, vedenkestävä Oriflame Wonder Lash Mascara. Poikkeuksellisesti laitoin tällä kertaa mascaraa myös alaripsiin, yleensä en sitä tee, kun tuntuu, että se saa silmät näyttämään pienemmiltä.
Tunnisteet: Fyrinnae, indiekosmetiikka, irtoluomiväri, luomiväri, silmämeikki
Fyrinnae Envy Me
Tein pääsiäisenä kolme Fyrinnae-meikkiä, tämä oli ainoa, josta otetut kuvat onnistuivat jotenkuten..
Liikkuvalla luomella on vihertävää taupea, Envy Me'tä, joka onkin yksi suurimmista suosikeistani tilaamieni Fyrinnae-luomivärien joukosta. Luomivaossa on lisäksi kylmempää vihreää, Shiro Cosmeticsin Not Drawing-Room Fashionia. Rajaus on tehty Fyrinnaen Knickers In A Twistillä.
Silmän sisänurkassa on hohtavaa vaaleaa Wettiksen Vanity-paletista, häivyttelyssä käytin apuna mattavaaleaa samasta paletista. Ripsari on Oriflamen musta vedenkestävä Wonder Lash Mascara (jota tuli vasempaan simmuun vähän liikaa..).
Envy Me on erittäin "helppo" ja arkikelpoinen vihreä ja heijastelee valoa juuri sopivasti, joten tämä keskitumma sävy saa tällä tavoin levitettynä silmäni näyttämään isommilta miinuslasien takana :).
Tunnisteet: Fyrinnae, irtoluomiväri, Shiro Cosmetics, silmämeikki
Bio2You Organic Omega 3-6 Serum Skin Antidepresant...